Interna številka naročila: 252-9/2022-16

Nova Gorica, december 2022

**RAZPISNA DOKUMENTACIJA ZA ODDAJO JAVNEGA NAROČILA – POPRAVEK ŠT. 1**

**Predmet naročila: Slikovni fiksni RTG aparat**

**Naročnik:** **Splošna bolnišnica dr. Franca Derganca Nova Gorica, Ulica padlih borcev 13A, 5290 Šempeter pri Gorici**

Naročnik izvaja naročilo v svojem imenu in za svoj račun.

**Vrsta postopka:** odprti postopek

**Objava naročila:** Portal javnih naročil,spletne strani naročnika

Naročnik vabi vse zainteresirane gospodarske subjekte, da skladno z veljavnimi predpisi in to razpisno dokumentacijo predložijo svojo ponudbo za predmetno javno naročilo.

**KAZALO**

[NAVODILA PONUDNIKOM 3](#_Toc120628886)

[1. PRAVNA PODLAGA 3](#_Toc120628887)

[2. VSEBINA RAZPISNE DOKUMENTACIJE 3](#_Toc120628888)

[3. PREDMET JAVNEGA NAROČILA 3](#_Toc120628889)

[4. POSTOPEK ODDAJE JAVNEGA NAROČILA 4](#_Toc120628890)

[5. ROK IN NAČIN PREDLOŽITVE PONUDBE 4](#_Toc120628891)

[6. ODPIRANJE PONUDB 5](#_Toc120628892)

[7. DOSTOPNOST, POJASNILA IN SPREMEMBE RAZPISNE DOKUMENTACIJE 5](#_Toc120628893)

[8. UGOTAVLJANJE SPOSOBNOSTI 5](#_Toc120628894)

[8.1. Subjekti, za katere se ugotavlja sposobnost 5](#_Toc120628895)

[8.2. Razlogi za izključitev 6](#_Toc120628896)

[8.3. Pogoji za priznanje sposobnosti 9](#_Toc120628897)

[9. POJASNJEVANJE, DOPOLNJEVANJE IN SPREMINJANJE PONUDB 10](#_Toc120628898)

[10. FINANČNA ZAVAROVANJA 10](#_Toc120628899)

[10.1. Zavarovanje za dobro izvedbo pogodbenih obveznosti in za odpravo napak v garancijskem roku 10](#_Toc120628900)

[11. MERILO 11](#_Toc120628901)

[12. PONUDBENA DOKUMENTACIJA 12](#_Toc120628902)

[12.1. Navodilo za izpolnitev obrazcev 12](#_Toc120628903)

[12.2. Ponudba – ponudbeni predračun 13](#_Toc120628904)

[12.3. Skupna ponudba 14](#_Toc120628905)

[12.4. Ponudba s podizvajalci 15](#_Toc120628906)

[13. ZAUPNOST 16](#_Toc120628907)

[14. ODSTOP OD ODDAJE JAVNEGA NAROČILA 16](#_Toc120628908)

[15. POGODBA 16](#_Toc120628909)

[16. PROTIKORUPCIJSKO DOLOČILO 17](#_Toc120628910)

[17. POUK O PRAVNEM VARSTVU 17](#_Toc120628911)

[PONUDBA – PONUDBENI PREDRAČUN 19](#_Toc120628912)

[PODIZVAJALCI 21](#_Toc120628913)

[IZJAVA PODIZVAJALCA O NEPOSREDNIH PLAČILIH 22](#_Toc120628914)

[MENIČNA IZJAVA 23](#_Toc120628915)

[IZJAVA O UDELEŽBI V LASTNIŠTVU PONUDNIKA IN O POVEZANIH DRUŽBAH 25](#_Toc120628916)

[IZJAVA O ODSOTNOSTI OSEBNIH POVEZAV 26](#_Toc120628917)

[POGODBA O DOBAVI SLIKOVNEGA FIKSNEGA RTG APARATA 27](#_Toc120628918)

# NAVODILA PONUDNIKOM

# PRAVNA PODLAGA

Postopek oddaje javnega naročila se izvaja na podlagi Zakona o javnem naročanju (Uradni list RS, št. 91/15, 14/18, 121/21, 10/22, 74/22 in 100/22; v nadaljevanju tudi: ZJN-3) in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ, področje predmeta javnega naročila ter drugimi veljavnimi predpisi.

# VSEBINA RAZPISNE DOKUMENTACIJE

Naročnik je za oddajo predmetnega javnega naročila pripravil razpisno dokumentacijo, ki jo sestavljajo naslednji dokumenti:

1. Navodila ponudnikom
2. Obrazec »ESPD«
3. Obrazec »Ponudba – ponudbeni predračun«
4. Obrazec »Podizvajalci«
5. Obrazec »Izjava podizvajalca o neposrednih plačilih«
6. Obrazec »Menična izjava«
7. Obrazec »Izjava o udeležbi v lastništvu ponudnika in o povezanih družbah«
8. Obrazec »Izjava o odsotnosti osebnih povezav«
9. Osnutek Pogodbe
10. Tehnične zahteve
11. Popis del – projektna naloga

Gospodarski subjekti naj razpisno dokumentacijo skrbno preučijo in kakršne koli morebitne nejasnosti ali nestrinjanja z njo naročniku sporočijo preko Portala javnih naročil, do poteka roka za postavljanje vprašanj. V nasprotnem primeru se šteje, da je razpisna dokumentacija jasna in da se gospodarski subjekt z njo strinja.

# PREDMET JAVNEGA NAROČILA

Predmet javnega naročila je dobava slikovnega fiksnega RTG aparata s pripadajočo opremo za potrebe klasične, urgentne in pljučne diagnostike. Predmet naročila vključuje tudi vso potrebno dodatno opremo za RTG slikanje stoje medenice in celotnih nog ter hrbtenice. Naročilo obsega tudi 7-letno preventivno pogarancijsko vzdrževanje in GOI dela za dobavo, namestitev in montažo opreme. Podrobnejša specifikacija predmeta naročila je razvidna iz Tehničnih zahtev (op. za dopustnost ponudbe je treba izpolnjevati vse tehnične zahteve, razen postavk, ki se ocenjujejo po merilih), Popisa del – projektne naloge, osnutka pogodbe in drugih relevantnih delov razpisne dokumentacije.

Ponudnik mora ponuditi predmet javnega naročila v celoti. Naročnik bo izbral ekonomsko najugodnejšo ponudbo za celotno javno naročilo. Naročnik ima za javno naročilo zagotovljena sredstva. Ponudbe, ki bodo presegale višino zagotovljenih sredstev, bo naročnik zavrnil kot nedopustne.

# POSTOPEK ODDAJE JAVNEGA NAROČILA

Za oddajo javnega naročila se izvede odprti postopek (40. člen ZJN-3).

Ogled prostora, v katerega se namesti RTG aparat, je za ponudnike priporočljiv, vendar ne obvezen. Ogledi se bodo izvajali v terminu, ki ga posamezen ponudnik dogovori z naročnikom. Ponudnik mora prihod na ogled predhodno **najaviti do vključno 3.1.2023** in uskladiti termin ogleda z naročnikom, preko elektronskega naslova: sjn@bolnisnica-go.si. Ogledi se bodo izvajali do vključno 5.1.2023. Ponudnik, ki se ogleda ne udeleži, se kasneje ne more sklicevati na nepoznavanje okoliščin, ki bi mu lahko bile znane, če bi se ogleda udeležil.

Naročnik bo, na podlagi pogojev in meril, določenih v tej razpisni dokumentaciji, izbral ponudnika, s katerim bo sklenil pogodbo za predmet javnega naročila v celoti. Naročnik bo sklenil pogodbo s ponudnikom, ki bo oddal ekonomsko najugodnejšo dopustno, razen v primerih, opredeljenih v točki 14 te razpisne dokumentacije (»Odstop od oddaje javnega naročila«).

# ROK IN NAČIN PREDLOŽITVE PONUDBE

Ponudniki morajo ponudbe predložiti v informacijski sistem e-JN na spletnem naslovu <https://ejn.gov.si/>.

Ponudnik se mora pred oddajo ponudbe registrirati na spletnem naslovu <https://ejn.gov.si/>, v skladu z Navodili za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI, dostopnimi na portalu e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudbe zabeleži identiteto uporabnika in čas oddaje ponudbe. Uporabnik z oddajo ponudbe izkaže in izjavi voljo oddati zavezujočo ponudbo v imenu ponudnika.

Ponudba se šteje za pravočasno, če jo naročnik prejme preko sistema e-JN <https://ejn.gov.si/> **najkasneje do 20.1.2023 do 9:00 ure.** Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo kadarkoli umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba. Po preteku roka za oddajo ponudb ponudbe ne bo več mogoče oddati.

# ODPIRANJE PONUDB

Odpiranje ponudb bo potekalo avtomatično v informacijskem sistemu e-JN, na dan poteka roka za oddajo ponudb,ob 10:00 uri, na spletnem naslovu <https://ejn.gov.si/>.

Odpiranje ponudb poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

# DOSTOPNOST, POJASNILA IN SPREMEMBE RAZPISNE DOKUMENTACIJE

Razpisna dokumentacija je ponudnikom dostopna na Portalu javnih naročil ([www.enarocanje.si](http://www.enarocanje.si)) in na spletnih straneh naročnika.

Komunikacija s ponudniki o vprašanjih oziroma pobudah v zvezi z vsebino naročila in v zvezi s pripravo ponudbe poteka izključno preko Portala javnih naročil.

Naročnik bo zahtevo za pojasnilo razpisne dokumentacije oziroma kakršnokoli drugo vprašanje v zvezi z naročilom štel kot pravočasno, v kolikor bo na Portalu javnih naročil zastavljeno najkasneje do **6.1.2023 do 10:00 ure.**

Na zahteve za pojasnila oziroma druga vprašanja ali pobude v zvezi z naročilom, zastavljena po tem roku, naročnik ne bo odgovarjal.

Naročnik si pridržuje pravico, da razpisno dokumentacijo spremeni ali dopolni, pri čemer bo, v kolikor bo to potrebno v luči načela sorazmernosti, podaljšal rok za oddajo ponudb. Ponudniki morajo spremljati morebitna pojasnila, spremembe oziroma dopolnitve razpisne dokumentacije, saj pojasnila, spremembe in dopolnitve predstavljajo sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na Portalu javnih naročil.

# UGOTAVLJANJE SPOSOBNOSTI

### Subjekti, za katere se ugotavlja sposobnost

Gospodarski subjekti, ki nastopajo v ponudbi, morajo izpolnjevati pogoje za priznanje sposobnosti in pri njih ne smejo obstajati razlogi za izključitev. Izpolnjevanje pogojev za priznanje sposobnosti in neobstoj razlogov za izključitev morajo, v kolikor ni pri posamezni točki navedeno drugače, izkazati vsi gospodarski subjekti v ponudbi, in sicer:

- ponudnik;

- vsi partnerji v skupni ponudbi;

- vsi podizvajalci, ne glede na fazo izvedbe javnega naročila, v kateri jih ponudnik vključi v izvedbo javnega naročila;

- vsi subjekti, katerih zmogljivosti uporablja ponudnik v skladu z 81. členom ZJN-3 (vključno s fizičnimi osebami, s katerimi sodeluje ponudnik in te pri njem niso zaposlene).

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel »Enotni evropski dokument v zvezi z oddajo javnega naročila – ESPD«, ki predstavlja posodobljeno uradno lastno izjavo gospodarskega subjekta, kot predhodni dokaz v zvezi z razlogi za izključitev in pogoji za priznanje sposobnosti. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev in izpolnjevanje pogojev za priznanje sposobnosti. Obrazec ESPD je treba v ponudbi predložiti za vse gospodarske subjekte, navedene v prvem odstavku te točke.

Gospodarski subjekt mora v obrazcu ESPD navesti vse informacije, na podlagi katerih bo naročnik potrdila ali druge informacije pridobil v nacionalni bazi podatkov, ter na predmetnem obrazcu podati soglasje, da naročnik pridobi ta dokazila in informacije.

Gospodarski subjekt naročnikov obrazec ESPD (datoteka XML) uvozi na spletni strani Portala javnih naročil: <http://www.enarocanje.si/_ESPD/> in v njega neposredno vnese zahtevane podatke. Ponudnik, ki v sistemu e-JN oddaja ponudbo, naloži svoj obrazec ESPD v razdelek »ESPD – ponudnik«, obrazce ESPD ostalih sodelujočih v ponudbi pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži nepodpisan ESPD v formatu .xml in bo podpisan hkrati s podpisom ponudbe. Za ostale sodelujoče ponudnik v razdelek »ESPD – ostali sodelujoči« priloži podpisane ESPD v formatu .pdf, ali v elektronski obliki podpisan .xml.

Gospodarski subjekt lahko dokazila o neobstoju razlogov za izključitev in dokazila o izpolnjevanju pogojev za priznanje sposobnosti predloži tudi sam. Naročnik si pridržuje pravico do preveritve verodostojnosti predloženih dokazil pri njihovih izdajateljih oziroma podpisnikih.

Naročnik lahko ponudnika kadar koli med postopkom oddaje javnega naročila pozove k predložitvi dokazil (tehnične dokumentacije, potrdil, certifikatov, izjav, overjenih zapriseženih izjav, izpisov iz evidenc oziroma registrov, pogodb, računov, specifikacij dobavljenega blaga ipd.), ki izkazujejo neobstoj razlogov za izključitev in izpolnjevanje pogojev za priznanje sposobnosti. Ponudnik bo dolžan predložiti dokazila v sorazmernem roku, ki ga bo v pozivu določil naročnik.

### Razlogi za izključitev

Naročnik bo iz sodelovanja v postopku javnega naročanja izključil ponudnika, če pri preverjanju v skladu s 77., 79. in 80. členom ZJN-3 ugotovi ali je drugače seznanjen, da za katerikoli gospodarski subjekt v njegovi ponudbi obstaja kateri od sledečih razlogov za izključitev:

1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, je bila izrečena pravnomočna sodba, ki ima elemente kaznivih dejanj opredeljenih v KZ-1, ki so navedena v prvem odstavku 75. člena ZJN-3, in sicer:

-        terorizem (108. člen KZ-1),

-        financiranje terorizma (109. člen KZ-1),

-        ščuvanje in javno poveličevanje terorističnih dejanj (110. člen KZ-1),

-        novačenje in usposabljanje za terorizem (111. člen KZ-1),

-        spravljanje v suženjsko razmerje (112. člen KZ-1),

-        trgovina z ljudmi (113. člen KZ-1),

-        sprejemanje podkupnine pri volitvah (157. člen KZ-1),

-        kršitev temeljnih pravic delavcev (196. člen KZ-1),

-        goljufija (211. člen KZ-1),

-        protipravno omejevanje konkurence (225. člen KZ-1),

-        povzročitev stečaja z goljufijo ali nevestnim poslovanjem (226. člen KZ-1),

-        oškodovanje upnikov (227. člen KZ-1),

-        poslovna goljufija (228. člen KZ-1),

-        goljufija na škodo Evropske unije (229. člen KZ-1),

-        preslepitev pri pridobitvi in uporabi posojila ali ugodnosti (230. člen KZ-1),

-        preslepitev pri poslovanju z vrednostnimi papirji (231. člen KZ-1),

-        preslepitev kupcev (232. člen KZ-1),

-        neupravičena uporaba tuje oznake ali modela (233. člen KZ-1),

-        neupravičena uporaba tujega izuma ali topografije (234. člen KZ-1),

-        ponareditev ali uničenje poslovnih listin (235. člen KZ-1),

-        izdaja in neupravičena pridobitev poslovne skrivnosti (236. člen KZ-1),

-        zloraba informacijskega sistema (237. člen KZ-1),

-        zloraba notranje informacije (238. člen KZ-1),

-        zloraba trga finančnih instrumentov (239. člen KZ-1),

-        zloraba položaja ali zaupanja pri gospodarski dejavnosti (240. člen KZ-1),

-        nedovoljeno sprejemanje daril (241. člen KZ-1),

-        nedovoljeno dajanje daril (242. člen KZ-1),

-        ponarejanje denarja (243. člen KZ-1),

-        ponarejanje in uporaba ponarejenih vrednotnic ali vrednostnih papirjev (244. člen KZ-1),

-        pranje denarja (245. člen KZ-1),

-        zloraba negotovinskega plačilnega sredstva (246. člen KZ-1),

-        uporaba ponarejenega negotovinskega plačilnega sredstva (247. člen KZ-1),

-        izdelava, pridobitev in odtujitev pripomočkov za ponarejanje (248. člen KZ-1),

-        davčna zatajitev (249. člen KZ-1),

-        tihotapstvo (250. člen KZ-1),

-        zloraba uradnega položaja ali uradnih pravic (257. člen KZ-1),

-        oškodovanje javnih sredstev (257.a člen KZ-1),

-        izdaja tajnih podatkov (260. člen KZ-1),

-        jemanje podkupnine (261. člen KZ-1),

-        dajanje podkupnine (262. člen KZ-1),

-        sprejemanje koristi za nezakonito posredovanje (263. člen KZ-1),

-        dajanje daril za nezakonito posredovanje (264. člen KZ-1),

-        hudodelsko združevanje (294. člen KZ-1).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi) in
* **Potrdilo iz kazenske evidence** (za vse gospodarske subjekte v ponudbi; potrdilo ne sme biti starejše od 4 mesecev od roka za oddajo ponudb) in
* **Potrdilo iz kazenske evidence** (za vse fizične osebe gospodarskih subjektov, ki so navedene v tej točki; potrdilo ne sme biti starejše od 4 mesecev od roka za oddajo ponudb).
1. Gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, pri čemer vrednost teh neplačanih zapadlih obveznosti na dan oddaje ponudbe znaša 50 EUR ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave (drugi odstavek 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Gospodarski subjekt je na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja (točka a četrtega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Gospodarskemu subjektu je bila v zadnjih treh letih pred potekom roka za oddajo ponudb s pravnomočno odločbo pristojnega organa Republike Slovenije ali druge države članice ali tretje države, več, kot enkrat izrečena globa zaradi prekrška v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek (točka b četrtega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Naročnik lahko na kakršen koli način izkaže kršitev obveznosti na področju okoljskega, socialnega ali delovnega prava, ki so določene v pravu Evropske unije, predpisih, ki veljajo v Republiki Sloveniji, kolektivnih pogodbah ali predpisih mednarodnega okoljskega, socialnega in delovnega prava. Seznam mednarodnih socialnih in okoljskih konvencij določa Priloga X Direktive 2014/24/EU oziroma Priloga XIV Direktive 2014/25/EU (točka a šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Nad gospodarskim subjektom se je začel postopek zaradi insolventnosti ali prisilnega prenehanja ali postopek likvidacije, ali njegova sredstva ali poslovanje upravlja upravitelj ali sodišče, ali so njegove poslovne dejavnosti začasno ustavljene, ali se je v skladu s predpisi druge države nad njim začel postopek ali pa je nastal položaj z enakimi pravnimi posledicami (točka b šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Naročnik lahko z ustreznimi sredstvi izkaže, da je gospodarski subjekt zagrešil hujšo kršitev poklicnih pravil, zaradi česar je omajana njegova integriteta (točka c šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Pri gospodarskem subjektu so se pri prejšnji pogodbi o izvedbi javnega naročila ali prejšnji koncesijski pogodbi pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije (točka f šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

V kolikor gospodarski subjekt v zvezi z izkazovanjem neobstoja razlogov za izključitev v zgornjih točkah 1, 2, 4 ali 6 ne more pridobiti in predložiti zahtevnih dokumentov, ker država v kateri ima gospodarski subjekt svoj sedež, ne izdaja takšnih dokumentov, jih je mogoče nadomestiti z zapriseženo izjavo, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima gospodarski subjekt sedež.

### Pogoji za priznanje sposobnosti

Naročnik od ponudnikov zahteva izpolnjevanje naslednjih pogojev za priznanje sposobnosti:

1. Gospodarski subjekt mora biti vpisan v ustrezen register poslovnih subjektov, ki opravljajo promet z medicinskimi pripomočki, ki ga vodi Javna agencija RS za zdravila in medicinske pripomočke skladno s 52. členom Zakona o medicinskim pripomočkih (prvi odstavek 76. člena ZJN-3).

Pogoj mora izpolnjevati ponudnik. Skupina ponudnikov lahko pogoj izpolni skupaj. Ponudnik (oziroma skupina ponudnikov) lahko pogoj izpolni tudi s podizvajalci.

Dokazilo:

* **Izpolnjen obrazec ESPD** (v delu IV α, v razdelku »Skupna navedba za vse pogoje za sodelovanje«);
* **Izpis iz registra JAZMP** ali drugo dokazilo o vpisu v register.

# POJASNJEVANJE, DOPOLNJEVANJE IN SPREMINJANJE PONUDB

Če so ali se zdijo informacije ali dokumentacija, ki jih morajo predložiti gospodarski subjekti, nepopolne ali napačne oziroma če posamezni dokumenti manjkajo, lahko (ni pa nujno) naročnik zahteva, da ponudnik v ustreznem roku predloži manjkajoče dokumente ali dopolni, popravi ali pojasni ustrezne informacije ali dokumentacijo, pod pogojem, da je takšna zahteva skladna z načeloma enake obravnave in transparentnosti.

# FINANČNA ZAVAROVANJA

Na podlagi drugega odstavka 93. člena ZJN-3 in f) točke 6. odstavka 62. člena ZJN-3 in v skladu z Uredbo o finančnih zavarovanjih pri javnem naročanju (Uradni list RS, št. 27/2016) naročnik v postopku javnega naročanja zahteva predložitev naslednjih finančnih zavarovanj.

## Zavarovanje za dobro izvedbo pogodbenih obveznosti in za odpravo napak v garancijskem roku

Pogodba o javnem naročilu bo postala veljavna pod pogojem, da izbrani ponudnik predloži finančno zavarovanje za dobro izvedbo pogodbenih obveznosti in za odpravo napak v garancijskem roku, skladno s to točko razpisne dokumentacije. Izbrani ponudnik bo moral skupaj s podpisom Pogodbe naročniku predložiti tri originalne podpisane in žigosane bianko menice za dobro izvedbo pogodbenih obveznosti in za odpravo napak v garancijskem roku, v papirni obliki. Ponudnik pa mora **že v ponudbi predložiti izpolnjen, podpisan in žigosan obrazec Menična izjava**, z veljavnostjo do konca veljavnosti Pogodbe plus 30 dni, s katero naročnika za primer sklenitve Pogodbe ter izpolnitve katere od spodaj navedenih okoliščin pooblasti za izpolnitev bianko menic do višine 10% (za dobro izvedbo pogodbenih obveznosti) oziroma 5% (za odpravo napak v garancijskem roku) od skupne vrednosti Pogodbe (v tej fazi: ponudbe) z DDV.

Če se bo med trajanjem pogodbe skladno s 95. členom ZJN-3 spremenil dobavni rok, garancijski rok ali vrednost predmeta naročila, bo moral dobavitelj temu ustrezno spremeniti, podaljšati oziroma nadomestiti tudi finančno zavarovanje.

Finančno zavarovanje lahko v delu, ki se nanaša na dobro izvedbo pogodbenih obveznosti, naročnik izpolni in unovči do konca veljavnosti Pogodbe plus 30 dni, do višine 10% od skupne pogodbene vrednosti z DDV, če:

* dobavitelj ne prične izpolnjevati svojih pogodbenih obveznosti v roku in v skladu z določili pogodbe,
* dobavitelj preneha izpolnjevati svoje pogodbene obveznosti v skladu z določili pogodbe,
* dobavitelj svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* dobavitelj odstopi od pogodbe brez utemeljenega razloga, ki bi izviral iz sfere naročnika,
* naročnik odstopi od pogodbe iz utemeljenega razloga, ki izvira iz sfere dobavitelja,
* dobavitelj naročniku povzroči škodo, ki je ne povrne v roku 8 dni po pozivu naročnika,
* dobavitelj naročniku poda zavajajoče ali lažne izjave, podatke oziroma dokumente,
* dobavitelj naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe dobavnega roka ali vrednosti predmeta naročila.

Finančno zavarovanje lahko v delu, ki se nanaša na odpravo napak v garancijskem roku, naročnik izpolni in unovči do poteka garancijskega roka po pogodbi, do višine 5% od skupne pogodbene vrednosti z DDV, če:

* dobavitelj v garancijskem obdobju ne odpravi v celoti, ustrezno in v določenih rokih vseh notificiranih napak,
* izvedeni predmet naročila nima lastnosti, značilnosti, kakovosti ali certifikacij, h katerim se je zavezal ponudnik oziroma dobavitelj, ali ki bi jih moral imeti skladno s svojo naravo,
* dobavitelj naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe garancijskega roka.

# MERILO

Skupno možno število točk, ki jih bo dodeljeval naročnik pri vrednotenju ekonomsko najugodnejše ponudbe, je 100. Točke bodo dodeljene skladno z naslednjimi merili:

1. Skupna ponudbena cena brez DDV – največ 60 točk,
2. Tehnične značilnosti RTG aparata – največ 40 točk.

Število točk po merilu »Skupna ponudbena cena brez DDV« se izračuna tako, da se skupna ponudbena cena (brez DDV) cenovno najugodnejšega ponudnika deli s skupno ponudbeno ceno (brez DDV) obravnavanega ponudnika, dobljeni količnik pa se pomnoži s 60.

Po merilu »Tehnične značilnosti RTG aparata« prejme ponudba dodatne točke po naslednjih kriterijih, podrobneje opisanih v dokumentu Tehnične zahteve:

* integrirana kamera v ohišju kolimatorja za spremljanje položaja pacienta v živo na zaslonu kolimatorja in monitorju upravljalne delovne postaje – 20 točk,
* pri stropnem (teleskopskem) nosilcu rentgenske cevi oziroma rentgenski cevi je prečni pomik najmanj 320 cm – 4 točke,
* miza za pacienta se lahko obremeni nad 400 kg – 4 točke,
* držala za roke na stenskem stativu za obe projekciji (PA in stransko) – 4 točke,
* programska oprema za zmanjšanje razpršenosti sevanja – 4 točke,
* upravljanje z miško, tipkovnico in zaslonom, občutljivim na dotik – 4 točke.

Naročnik bo naročilo oddal ponudniku, ki bo v dopustni ponudbi zbral najvišje število točk (razen v primerih, opisanih v točki 14 »Odstop od oddaje javnega naročila«). Ponudniki zaokrožijo ponudbeno ceno na največ dve decimalni mesti. V primeru, da bo skupno število točk v dveh ali več ponudbah enako, bo naročnik med njimi izbral tisto ponudbo, ki je bila na portalu e-JN oddana prej.

# PONUDBENA DOKUMENTACIJA

## Navodilo za izpolnitev obrazcev

Ponudnik mora v ponudbi predložiti naslednjo dokumentacijo:

1. Obrazec »Ponudba – ponudbeni predračun«
2. Obrazec »ESPD« (za vse gospodarske subjekte v ponudbi)
3. **Potrdilo iz kazenske evidence** (za vse gospodarske subjekte v ponudbi; potrdilo ne sme biti starejše od 4 mesecev od roka za oddajo ponudb),
4. **Potrdilo iz kazenske evidence** (za vse fizične osebe gospodarskih subjektov iz prvega odstavka 75. člena ZJN-3; potrdilo ne sme biti starejše od 4 mesecev od roka za oddajo ponudb),
5. Obrazec »Podizvajalci« (obrazec se predloži le v primeru, da ponudnik nastopa s podizvajalci)
6. Obrazec »Izjava podizvajalca o neposrednih plačilih« (obrazec se predloži samo za podizvajalce, ki zahtevajo neposredna plačila)
7. Obrazec »Menična izjava«
8. Obrazec »Izjava o udeležbi v lastništvu ponudnika in o povezanih družbah«
9. Obrazec »Izjava o odsotnosti osebnih povezav«
10. Osnutek Pogodbe
11. Obrazec »Tehnične zahteve«
12. **Tehnična dokumentacija** ponujene opreme (ponudnik mora predložiti tehnično dokumentacijo v okviru uveljavljanja dodatnih točk po merilu »Tehnične značilnosti RTG aparata«. Zaželeno je, da ponudnik predloži tudi dokumentacijo, ki izkazuje izpolnjevanje vseh tehničnih zahtev za ponujeno opremo. Naročnik lahko v okviru preverjanja resničnosti navedb v ponudbi oziroma na podlagi drugega odstavka 89. člena ZJN-3 ponudnika pozove k predložitvi dodatne dokumentacije, s čimer se ponudniki z oddajo ponudbe strinjajo).

**Vsi dokumenti morajo biti ustrezno izpolnjeni ter na mestih, kjer je to označeno, datirani, podpisani s strani pooblaščene osebe in, v kolikor gospodarski subjekt posluje z žigom, tudi žigosani.** Izjema od navedenega velja za osnutek Pogodbe, za katero ni treba, da je izpolnjena, podpisana in žigosana, ponudnik pa se z oddajo ponudbe strinja z njeno vsebino. V kolikor ponudbena dokumentacija ni pripravljena skladno s tem odstavkom, lahko naročnik ponudnika pozove k dopolnitvi ponudbe, ob upoštevanju načel enakopravne obravnave in preglednosti.

V kolikor to ni posebej zahtevano oziroma dopuščeno, gospodarski subjekt ne sme pripisovati, črtati ali spreminjati vsebine razpisnih obrazcev, temveč mora, v kolikor meni, da ti niso ustrezni, naročnika o tem opozoriti na portalu javnih naročil pred potekom roka za postavljanje vprašanj. Prav tako ponudnik ne sme v ponudbo vlagati dokumentov, ki so v nasprotju z določili razpisne dokumentacije.

Ponudnik v ponudbi predloži dokumente, ki so navedeni v tej točki. V fazi pregleda in ocenjevanja ponudb bo moral ponudnik na poziv naročnika in v sorazmernem roku, ki ga bo določil naročnik, predložiti dodatna dokazila, kot izhaja iz točke 8 te razpisne dokumentacije in ZJN-3.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbeni dokumentaciji, resnični, točni in nezavajajoči, da odražajo zadnje stanje, ter da listine ustrezajo izvirnikom. V nasprotnem primeru ponudnik naročniku odgovarja za vso škodo, ki mu nastane, dajanje neresničnih izjav ter predložitev ponarejenih ali spremenjenih listin kot pravih pa se naznani pristojnemu organu. Naročnik lahko v postopku preverjanja ponudb od ponudnika kadarkoli zahteva, da mu predloži na vpogled izvirnike predloženih dokumentov.

Ponudniki ne glede na izid postopka javnega naročanja prevzemajo vse stroške priprave ponudbe, vključno z morebitnimi drugimi stroški, ki jim nastanejo v postopku oziroma v zvezi s postopkom javnega naročanja. Ponudniki z oddajo ponudbe pristajajo na način izvedbe javnega naročila, kot je opredeljen v dokumentaciji v zvezi z oddajo javnega naročila, ter skladno z veljavnimi predpisi.

Postopek javnega naročanja poteka v slovenskem jeziku. Vsi dokumenti, ki jih predloži ponudnik, morajo biti v slovenskem jeziku ali prevedeni v slovenski jezik s strani sodnega tolmača, z izjemo tehnične dokumentacije oziroma dokumentacije proizvajalca, ki je lahko tudi v angleškem jeziku.

## Ponudba – ponudbeni predračun

Ponudnik vpiše v obrazec »Ponudba-ponudbeni predračun« poleg drugih podatkov skupno ponudbeno ceno v EUR brez DDV, stopnjo in znesek DDV ter skupno ponudbeno ceno z DDV. Ponudniki zaokrožijo ponudbene cene na največ dve (2) decimalni mesti.

Ponudbena cena mora zajemati vse popuste in stroške (stroške dela, potrošnega materiala, potrebovanih strojev in opreme, zavarovanj, pridobitve listin in dokumentacije, dobave blaga, špediterske, prevozne, carinske, organizacijske, manipulativne ter vse morebitne druge stroške, ki so neposredno ali posredno povezani z izpolnitvijo javnega naročila).

Predmet ponudbe mora izpolnjevati vse tehnične in druge zahteve, navedene v tej razpisni dokumentaciji. Ponudnik mora razpolagati z zadostnimi tehničnimi, kadrovskimi, finančnimi in drugimi zmogljivostmi, potrebnimi za izvedbo javnega naročila, tako da lahko predmet javnega naročila izvede v rokih, pod pogoji in na način, kot je zahtevano v dokumentaciji v zvezi z oddajo javnega naročila.

Ponudba mora biti veljavna do 31.5.2023.V kolikor bo postopek oddaje javnega naročila trajal dlje, kot je predvideno, in bo treba podaljšati veljavnost ponudbe, lahko to stori ponudnik samoiniciativno ali na poziv naročnika.Variantne ponudbe niso dovoljene.

Ponudnik mora v obrazcu Ponudba - ponudbeni predračun izpolniti in ponuditi vse postavke, pri čemer morajo biti cene zaokrožene na največ dve decimalni mesti. V kolikor ponudnik ne vpiše posamezne cene ali uporabi znak »/« ali podobno, se šteje, da je cena za tako postavko nič (0) EUR, torej, da ponuja postavko, kjer ni vpisane cene, brezplačno oziroma, da je cena zanjo vključena v druge postavke ponudbenega predračuna.

V primerih, ko je v tej razpisni dokumentaciji naveden določen standard, izdelava ali izvor ali določen postopek, značilen za proizvode ali storitve določenega gospodarskega subjekta, ali blagovne znamke, patenti, tipi ali določeno poreklo ali proizvodnja, ki dajejo prednost nekaterim podjetjem ali proizvodom ali jih izločajo, je zahtevano, kot je navedeno, ali enakovredno.

**Ponudnik v informacijskem sistemu e-JN v razdelek »Predračun« naloži izpolnjen obrazec »Ponudba – ponudbeni predračun« v .pdf datoteki, ki bo dostopen na javnem odpiranju ponudb.**

## Skupna ponudba

Skupina gospodarskih subjektov lahko predloži skupno ponudbo. V takem primeru je treba v obrazcih ESPD navesti vse gospodarske subjekte, ki so udeleženi v skupni ponudbi. Ponudniki, ki nastopajo v skupni ponudbi, morajo na obrazcu ESPD navesti, kakšna je njihova vloga v skupini, pri čemer mora en ponudnik izbrati vlogo vodilnega partnerja. Naročnik bo do sprejema odločitve o naročilu komuniciral z vodilnim partnerjem.

V primeru skupne ponudbe pri nobenem ponudniku ne smejo obstajati razlogi za izključitev, pogoje za priznanje sposobnosti pa lahko izpolnijo ponudniki skupaj (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi).

Vsak ponudnik v skupni ponudbi mora zase izpolniti in predložiti obrazec ESPD, obrazec Izjava o udeležbi v lastništvu ponudnika in o povezanih družbah, obrazec Izjava o odsotnosti osebnih povezav ter potrdila iz kazenske evidence. Potrdila iz kazenske evidence mora vsak ponudnik v skupni ponudbi predložiti tako zase, kot tudi za vsako osebo, ki je članica njegovega upravnega, vodstvenega ali nadzornega organa ali ki ima pooblastila za njegovo zastopanje ali odločanje ali nadzor v njem.

Obrazce Ponudba – ponudbeni predračun, Menična izjava, Podizvajalci, Tehnične zahteve ter osnutek Pogodbe podpiše in žigosa vodilni partner v skupni ponudbi. Ponudniki morajo v svojem notranjem razmerju pooblastiti vodilnega partnerja za podpis oziroma predložitev vseh dokumentov, navedenih v tem odstavku. Takega pooblastila oziroma pooblastil ni treba predložiti že v ponudbeni dokumentaciji, moral pa ga/jih bo vodilni partner predložiti naknadno, v kolikor bo naročnik to zahteval.

V primeru, da bo skupina ponudnikov izbrana za izvedbo predmetnega naročila, bo naročnik zahteval, da predložijo akt o skupni izvedbi naročila (na primer pogodbo o sodelovanju), v katerem bodo natančno opredeljene naloge, pravice in obveznosti posameznih ponudnikov, način poravnavanja obveznosti s strani naročnika (vsakemu ponudniku posebej ali preko vodilnega partnerja) ter morebitna pooblastila za komunikacijo z naročnikom. V vsakem primeru vsi ponudniki odgovarjajo naročniku neomejeno solidarno.

## Ponudba s podizvajalci

**Naročnik na podlagi osmega odstavka 94. člena ZJN-3 določa, da se določila te točke uporabljajo le za podizvajalce, katerih zmogljivosti uporablja ponudnik, to je podizvajalce, s katerimi ponudnik izpolnjuje pogoje za priznanje sposobnosti iz točke 8.3 teh navodil ponudnikom.**

V primeru, da bo ponudnik pri izvedbi naročila sodeloval s podizvajalci, mora v obrazcu ESPD navesti vse podizvajalce. Ponudnik lahko odda v podizvajanje del javnega naročila, vendar ne celotnega naročila. Ponudnik mora v ponudbi predložiti tudi izpolnjen obrazec ESPD za vsakega podizvajalca, s katerim bo sodeloval pri naročilu.

Ponudniku, ki namerava naročilo izvesti s podizvajalci, v ponudbi ni treba predložiti dogovorov oziroma pogodb s podizvajalci, moral pa jih bo predložiti naknadno, v kolikor bo naročnik to zahteval. Enako velja za primer, ko ponudnik uporabi zmogljivosti drugega subjekta skladno z 81. členom ZJN-3.

Pri nobenem od podizvajalcev ne smejo obstajati razlogi za izključitev. Pogoje za priznanje sposobnosti lahko ponudnik oziroma skupina ponudnikov izpolnjuje s podizvajalci (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi). Odsotnost obstoja razlogov za izključitev in obstoj pogojev za priznanje sposobnosti se pri podizvajalcih dokazuje, kot pri ostalih gospodarskih subjektih, skladno s točko 8 te razpisne dokumentacije (»Ugotavljanje sposobnosti«).

V kolikor bodo pri posameznem podizvajalcu obstajali razlogi za izključitev oziroma ne bo izpolnjeval pogojev za sodelovanje iz te razpisne dokumentacije, bo naročnik takega podizvajalca zavrnil in zahteval njegovo zamenjavo (oziroma prevzem dela naročila zavrnjenega podizvajalca s strani ponudnika). Enako velja za druge subjekte, katerih zmogljivosti uporablja ponudnik skladno z 81. členom ZJN-3.

Izbrani ponudnik v razmerju do naročnika v celoti odgovarja za izvedbo naročila, tudi če naročilo izvede s podizvajalci.

Podizvajalci, ki bodo priglašeni v ponudbi, morajo ustrezno izpolniti, datirati, podpisati in žigosati svoj obrazec ESPD, ponudnik pa mora ta obrazec predložiti v svoji ponudbi za vsak gospodarski subjekt, ki namerava sodelovati pri izpolnitvi javnega naročila in ima skladno z ZJN-3 oziroma prakso Državne revizijske komisije status podizvajalca.

Ponudnik (oziroma skupina ponudnikov), ki namerava oddati del javnega naročila v podizvajanje, mora v ponudbi predložiti izpolnjen, podpisan, datiran in žigosan obrazec »Podizvajalci«, v katerem mora navesti vse podizvajalce, vsak del javnega naročila, ki ga namerava oddati v podizvajanje, ter kontaktne podatke in zakonite zastopnike predlaganih podizvajalcev.

Neposredna plačila podizvajalcem so po ZJN-3 v primeru, ko podizvajalec to zahteva, obvezna. V takem primeru mora ponudnik v ponudbi priložiti izpolnjen, datiran ter s strani podizvajalca podpisan in žigosan obrazec »Izjava podizvajalca o neposrednih plačilih«.

# ZAUPNOST

Gospodarski subjekti, ki se v postopku javnega naročanja seznanijo z zaupnimi podatki oziroma poslovnimi skrivnostmi, so jih dolžni varovati v skladu s predpisi. Podatki, ki jih bo gospodarski subjekt upravičeno označil kot poslovno skrivnost, bodo uporabljeni zgolj za namene postopka javnega naročanja in ne bodo dostopni nikomur zunaj kroga oseb, ki bodo vključene v postopek oddaje javnega naročila. Ti podatki ne bodo objavljeni na odpiranju ponudb, in tudi ne v nadaljevanju postopka.

Kot poslovno skrivnost lahko gospodarski subjekt označi podatke, ki niso splošno znani ali lahko dosegljivi osebam v krogih, ki se običajno ukvarjajo s to vrsto informacij, imajo tržno vrednost in so kot poslovna skrivnost opredeljeni z njegovimi internimi akti. V kolikor bo gospodarski subjekt določene podatke označil kot poslovno skrivnost, si naročnik pridržuje pravico, da ga pozove k predložitvi internega akta (sklepa, pravilnika ali podobnega) o varovanju poslovne skrivnosti, v katerem mora biti opredeljeno, katere podatke je treba varovati kot poslovno skrivnost ter iz kakšnega razloga. Naročnik bo obravnaval kot zaupne tiste podatke v ponudbeni dokumentaciji, ki bodo jasno označeni kot poslovna skrivnost. Če je zaupen samo določen podatek v dokumentu, mora biti tudi to dejstvo jasno označeno.

Pri poslovanju z javnim sektorjem so nekatere informacije javne, zato obstajajo izjeme od varovanja poslovne skrivnosti. Naročnik ne bo varoval zaupnosti podatkov, ki so javni na podlagi ZJN-3 oziroma na drugi pravni podlagi, ne glede na to, ali jih bo gospodarski subjekt označil kot poslovno skrivnost. Poslovne skrivnosti ne morejo predstavljati tudi podatki, ki so javni na podlagi prakse pristojnih organov.

# ODSTOP OD ODDAJE JAVNEGA NAROČILA

Naročnik lahko ustavi postopek oddaje javnega naročila, zavrne vse ponudbe ali odstopi od izvedbe javnega naročila.

Naročnik lahko skladno s prvim odstavkom 90. člena ZJN-3 do poteka roka za oddajo ponudb kadar koli ustavi postopek oddaje javnega naročila. Naročnik lahko skladno s petim odstavkom 90. člena ZJN-3 na vseh stopnjah postopka po izteku roka za odpiranje ponudb zavrne vse ponudbe. Naročnik lahko skladno z osmim odstavkom 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila. Naročnik v nobenem od navedenih primerov gospodarskim subjektom ne odgovarja za stroške, ki so jih imeli v zvezi s pripravo in oddajo ponudbe ter za kakršne koli druge stroške ali škodo.

# POGODBA

Osnutek pogodbe, ki jo bo naročnik sklenil z izbranim ponudnikom, je del te razpisne dokumentacije. Zaželeno je, da ponudnik osnutek pogodbe na mestih, kjer je to predvideno, izpolni z manjkajočimi podatki. Ponudnikom v fazi priprave in oddaje ponudbe osnutka pogodbe še ni treba datirati, podpisati in žigosati.

Naročnik bo pogodbo pred sklenitvijo v okviru tretjega odstavka 67. člena ZJN-3 tehnično in vsebinsko smiselno prilagodil glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno, ter jo posredoval izbranemu ponudniku v podpis v roku iz osmega odstavka 90. člena ZJN-3.

Izbrani ponudnik bo moral v roku osmih (8) dni od prejema s strani naročnika podpisane pogodbe podpisati in vrniti pogodbo naročniku. Izjemoma, v primeru nastanka nepredvidljivih in neodvrnljivih objektivnih okoliščin, ki bi onemogočale podpis pogodbe v zgoraj navedenem roku, lahko naročnik pristane tudi na daljši rok za sklenitev pogodbe, ni pa k temu zavezan.

Pogodba je sklenjena z dnem, ko jo podpiše zadnja izmed pogodbenih strank, veljati pa začne, ko izbrani ponudnik naročniku predloži finančno zavarovanje za dobro izvedbo pogodbenih obveznosti in za odpravo napak v garancijskem roku.

# PROTIKORUPCIJSKO DOLOČILO

Vsak neupravičen poskus gospodarskega subjekta, da vpliva na obravnavo ponudb s strani naročnika ali odločitev glede oddaje naročila, bo imel za posledico zavrnitev njegove ponudbe. V času trajanja razpisa naročnik in ponudnik ne smeta pričenjati in izvajati dejanj, ki bi v naprej določila izbor določene ponudbe.

Naročnik bo zavrnil tudi ponudbo ponudnika, ki bo poskusil neupravičeno pridobiti zaupne informacije, zaradi katerih bi lahko imel neupravičeno prednost v postopku javnega naročanja, oziroma ponudnika, ki bo predložil zavajajoče informacije, ki bi lahko pomembno vplivale na odločitev o javnem naročilu.

V času od izbire ponudbe do pričetka veljavnosti pogodbe, ponudnik (z izjemo zakonitega uveljavljanja pravnega varstva) ne sme pričenjati dejanj, ki bi lahko povzročila, da pogodba ne bi pričela veljati ali ne bi bila izpolnjena. V primeru ustavitve postopka nobena stran ne sme pričenjati in izvajati postopkov, ki bi otežili razveljavitev ali spremembo odločitve o izbiri izvajalca ali bi vplivali na nepristranskost Državne revizijske komisije.

# POUK O PRAVNEM VARSTVU

Zahteva za pravno varstvo v postopkih javnega naročanja se lahko vloži zoper vsako ravnanje naročnika v postopku javnega naročanja, razen če ZJN-3 ali Zakon o pravnem varstvu v postopkih javnega naročanja (Uradni list RS, št. 43/11, 60/11, 63/13, 90/14, 95/14, 96/15, 80/16, 60/17, 72/19; ZPVPJN) določa drugače.

Zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, se vloži v desetih delovnih dneh od dneva objave obvestila o naročilu ali prejema povabila k oddaji ponudbe Zahtevka za revizijo ni dopustno vložiti po roku za prejem ponudb, razen če je naročnik v postopku javnega naročanja določil rok za prejem ponudb, ki je krajši od desetih delovnih dni. Kadar naročnik spremeni ali dopolni navedbe v objavi, povabilu k oddaji ponudbe ali v razpisni dokumentaciji, se lahko zahtevek za revizijo, ki se nanaša na spremenjeno, dopolnjeno ali pojasnjeno vsebino objave, povabila ali razpisne dokumentacije ali z njim neposredno povezano navedbo v prvotni objavi, povabilu k oddaji ponudbe ali razpisni dokumentaciji, vloži v desetih delovnih dneh od dneva objave obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika.

Vlagatelj vloži zahtevek za revizijo preko portala eRevizija (<https://www.portalerevizija.si/>). Vlagatelj zahtevka za revizijo, ki se nanaša na vsebino objave, povabilo k oddaji ponudbe ali razpisno dokumentacijo, mora pred vložitvijo zahtevka plačati takso v višini 4.000,00 EUR. Vlagatelj mora zahtevku za revizijo priložiti potrdilo o plačilu takse.

Takso za predrevizijski in revizijski postopek mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X; IBAN:SI56011001000358802 – taksa za postopek revizije javnega naročanja.

Za plačilo za takse se uporabi referenca po modelu 11. Referenca je sestavljena iz treh podatkov (P1 - P2 - P3). Prvi in drugi del reference, P1 in P2, sta vedno enaka in se ločita z vezajem, pri čemer je vrednost P1: 16110, vrednost P2: 7111290. Zadnji, tretji del reference, P3, predstavlja številko objave obvestila o javnem naročilu na Portalu javnih naročil. Sestavljen je iz 8 cifer, pri čemer je prvih šest cifer namenjenih številki objave obvestila o naročilu, zadnji dve mesti pa sta namenjeni navedbi letnice iz številke objave javnega naročila.

SB Nova Gorica

Direktor zavoda:

Dimitrij Klančič, dr. med., spec.int.med.

# PONUDBA – PONUDBENI PREDRAČUN

Gospodarski subjekt

|  |  |
| --- | --- |
| Polni naziv |  |
| Naslov |  |
| Matična številka |  |

V postopku oddaje javnega naročila »Slikovni fiksni RTG aparat«, naročnika SB Nova Gorica, kot ponudnik oziroma vodilni partner v skupini ponudnikov podajamo naslednjo ponudbo, veljavno do vključno 31.5.2023, skladno z razpisno dokumentacijo javnega naročila in veljavnimi predpisi.

Naša ponudbena cena za predmet javnega naročila znaša:

|  |  |  |  |  |  |
| --- | --- | --- | --- | --- | --- |
| Št. | Postavka | Enota mere | Kol. | Cena na enoto mere | Cena postavke brez DDV |
| 1. | Slikovni fiksni RTG aparat z vso potrebno dodatno opremo | kpl | 1 |  |  |
| 2. | Preventivno pogarancijsko vzdrževanje | leto | 7 |  |  |
| 3. | GOI dela za dobavo, namestitev in montažo opreme | kpl | 1 |  |  |

|  |  |
| --- | --- |
| Skupna ponudbena cena (seštevek zgornjih postavk) brez DDV: | EUR |
| DDV \_\_\_\_\_\_ % | EUR |
| Skupna ponudbena cena z DDV: | EUR |

Po merilu »Tehnične značilnosti RTG aparata« uveljavljamo naslednje tehnične značilnosti ponujenega aparata z opremo (ustrezno obkrožiti):

|  |  |
| --- | --- |
| integrirana kamera v ohišju kolimatorja za spremljanje položaja pacienta v živo na zaslonu kolimatorja in monitorju upravljalne delovne postaje | DA NE |
| pri stropnem (teleskopskem) nosilcu rentgenske cevi oziroma rentgenski cevi je prečni pomik najmanj 320 cm | DA NE |
| miza za pacienta se lahko obremeni nad 400 kg | DA NE |
| držala za roke na stenskem stativu za obe projekciji (PA in stransko) | DA NE |
| programska oprema za zmanjšanje razpršenosti sevanja | DA NE |
| upravljanje z miško, tipkovnico in zaslonom, občutljivim na dotik | DA NE |

Ponudbena cena dodatnih storitev znaša:

|  |  |  |  |
| --- | --- | --- | --- |
| Št. | Postavka | Cena na EM v EUR brez DDV | Cena na EM v EUR z DDV |
| 1. | Delovna ura popravila opreme v pogarancijski dobi |  |  |
| 2. | Stroški enkratnega obiska v zvezi s popravili opreme v pogarancijski dobi |  |  |

Z oddajo ponudbe potrjujemo, da bomo naročilo izpolnili na način in pod pogoji, kot je navedeno v razpisni dokumentaciji, vključno s Tehničnimi zahtevami in osnutkom Pogodbe.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# PODIZVAJALCI

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Slikovni fiksni RTG aparat« naročnika SB Nova Gorica, izjavljamo, da bomo javno naročilo izvedli z naslednjimi podizvajalci:

|  |  |  |  |  |
| --- | --- | --- | --- | --- |
| Št. | Naziv in naslov podizvajalca | Del naročila, ki ga prevzame podizvajalec | Kontaktna oseba podizvajalca, telefon, e-mail | Zakoniti zastopniki podizvajalca |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA PODIZVAJALCA O NEPOSREDNIH PLAČILIH

Gospodarski subjekt (podizvajalec): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Slikovni fiksni RTG aparat« naročnika SB Nova Gorica, na podlagi četrte alineje drugega odstavka 94. člena ZJN-3 podajamo zahtevo, da naročnik Splošna bolnišnica dr. Franca Derganca Nova Gorica, Ulica padlih borcev 13A, 5290 Šempeter pri Gorici namesto ponudnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ poravnava naše terjatve do ponudnika neposredno nam.

Skladno z drugo alinejo petega odstavka 94. člena ZJN-3 soglašamo, da naročnik namesto ponudnika poravna naše terjatve do ponudnika neposredno nam.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe podizvajalca:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# MENIČNA IZJAVA

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Slikovni fiksni RTG aparat« naročnika SB Nova Gorica, izjavljamo, da pooblaščamo naročnika Splošna bolnišnica dr. Franca Derganca Nova Gorica, Ulica padlih borcev 13A, 5290 Šempeter pri Gorici, da izpolni v vseh neizpolnjenih delih, vključno s pripisom »brez protesta«, vsako od podpisanih in žigosanih bianko menic za dobro izvedbo pogodbenih obveznosti in za odpravo napak v garancijskem roku, ki jih bomo predložili naročniku v primeru sklenitve Pogodbe o dobavi slikovnega fiksnega RTG aparata. Ta menična izjava je veljavna do konca veljavnosti Pogodbe plus 30 dni.

Naročnik lahko vsako od bianko menic izpolni do konca veljavnosti Pogodbe plus 30 dni, do zneska \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR, kar predstavlja 10% pogodbene vrednosti z DDV, in jo unovči v primerih, če:

1. dobavitelj ne prične izpolnjevati svojih pogodbenih obveznosti v roku in v skladu z določili pogodbe; ali
2. dobavitelj preneha izpolnjevati svoje pogodbene obveznosti v skladu z določili pogodbe; ali
3. dobavitelj svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve); ali
4. dobavitelj odstopi od pogodbe brez utemeljenega razloga, ki bi izviral iz sfere naročnika; ali
5. naročnik odstopi od pogodbe iz utemeljenega razloga, ki izvira iz sfere dobavitelja; ali
6. dobavitelj naročniku povzroči škodo, ki je ne povrne v roku 8 dni po pozivu naročnika; ali
7. dobavitelj naročniku poda zavajajoče ali lažne izjave, podatke oziroma dokumente; ali
8. dobavitelj naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe dobavnega roka ali vrednosti predmeta naročila.

Naročnik lahko vsako od bianko menic izpolni do poteka garancijskega roka po Pogodbi, do zneska \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR, kar predstavlja 5% pogodbene vrednosti z DDV, in jo unovči v primerih, če:

1. dobavitelj v garancijskem obdobju ne odpravi v celoti, ustrezno in v določenih rokih vseh notificiranih napak,
2. izvedeni predmet naročila nima lastnosti, značilnosti, kakovosti ali certifikacij, h katerim se je zavezal ponudnik oziroma dobavitelj, ali ki bi jih moral imeti skladno s svojo naravo,
3. dobavitelj naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe garancijskega roka.

S to izjavo tudi pooblaščamo naročnika, da predloži vsako od izpolnjenih menic v unovčenje kateri koli izmed poslovnih bank ali drugih oseb, ki v času unovčenja menice vodijo naše transakcijske račune. Hkrati nepreklicno dajemo nalog za plačilo oziroma pooblastilo vsaki poslovni banki oziroma drugi osebi, ki v času unovčenja menice vodi naš transakcijski račun, da izplača menico, predloženo s strani naročnika, iz našega denarnega dobroimetja na transakcijskem računu. V času oddaje ponudbe imamo odprte naslednje transakcijske račune (navesti vse transakcijske račune gospodarskega subjekta):

* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_.

Zgornje pooblastilo naročniku ter nalog za plačilo oziroma pooblastilo poslovni banki oziroma drugi osebi, ki vodi naš transakcijski račun, se poleg zgoraj navedenih računov nanaša tudi na transakcijske račune, ki jih odpremo po oddajo ponudbe, ne glede na to, da v predmetni izjavi niso izrecno navedeni. Menični znesek se nakaže na transakcijski račun naročnika, št. SI56 0110 0603 0279 058, odprt pri Banki Slovenije Ljubljana.

*Gospodarski subjekt lahko obrazec po potrebi razširi z navedbami dodatnih TRR računov.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O UDELEŽBI V LASTNIŠTVU PONUDNIKA IN O POVEZANIH DRUŽBAH

Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Slikovni fiksni RTG aparat« naročnika SB Nova Gorica, podajamo naslednjo izjavo o udeležbi v lastništvu ponudnika in o povezanih osebah.

V lastništvu zgoraj navedenega ponudnika so udeležene naslednje osebe, kot ustanovitelji, družbeniki, vključno s tihimi družbeniki, delničarji, komanditisti ali drugi lastniki:

|  |  |  |  |
| --- | --- | --- | --- |
| Št. | Ime/Naziv | Naslov | Lastniški delež (%) |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Gospodarski subjekti, za katere se glede na določbe zakona, ki ureja gospodarske družbe, šteje, da so s ponudnikom povezane družbe, so (op. v primeru odsotnosti povezanih družb tabele ni treba izpolniti):

|  |  |  |  |
| --- | --- | --- | --- |
| Št. | Naziv | Naslov | Matična št. |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Ta izjava je dana pod kazensko in materialno odgovornostjo. Predložitev lažne izjave oziroma navedba neresničnih podatkov ima za posledico ničnost pogodbe.

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O ODSOTNOSTI OSEBNIH POVEZAV

Ime in priimek (odgovorna oseba ponudnika): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov stalnega bivališča: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

v postopku oddaje javnega naročila »Slikovni fiksni RTG aparat«, naročnika SB Nova Gorica, kot gospodarski subjekt (s.p.) ali odgovorna oseba gospodarskega subjekta – ponudnika:

Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poslovni naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljam, da navedeni gospodarski subjekt ni (oziroma kot s.p. nisem) povezan s funkcionarjem naročnika in po mojem vedenju ni (oziroma kot s.p. nisem) povezan z družinskim članom funkcionarja naročnika na način, da bi bil funkcionar naročnika ali družinski član funkcionarja naročnika v gospodarskem subjektu:

udeležen kot poslovodja, član poslovodstva ali zakoniti zastopnik ali

* neposredno ali prek drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.

*Izjavo poda ena od odgovornih oseb ponudnika.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# POGODBA O DOBAVI SLIKOVNEGA FIKSNEGA RTG APARATA

ki jo sklepata:

**NAROČNIK:** **Splošna bolnišnica dr. Franca Derganca Nova Gorica,** Ulica padlih borcev 13A, 5290 Šempeter pri Gorici,

 ki ga zastopa direktor Dimitrij Klančič, dr. med., spec. interne medicine

 Matična številka: 5055695000

 ID številka za DDV: SI11427205

in

**DOBAVITELJ:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ID številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. **člen**

**(uvodne določbe)**

Pogodbeni stranki uvodoma ugotavljata, da:

* je naročnik izvedel postopek oddaje javnega naročila »Slikovni fiksni RTG aparat«, št. objave na Portalu javnih naročil: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* je bila druga stranka te pogodbe (dobavitelj) izbrana kot ponudnik, ki je oddal najugodnejšo dopustno ponudbo, odločitev o oddaji naročila pa je postala pravnomočna oziroma naročniku ni treba upoštevati obdobja mirovanja;
* sta ponudba dobavitelja z vsemi prilogami in razpisna dokumentacija za navedeno javno naročilo sestavni del te pogodbe in dobavitelja zavezujeta v celoti ter enako, kot ta pogodba. V primeru nezdružljivosti med določili pogodbe in ponudbe dobavitelja oziroma razpisne dokumentacije, veljajo določila pogodbe.
	1. **člen**

**(predmet pogodbe)**

S to pogodbo naročnik oddaja, dobavitelj pa prevzema v izvedbo dobavo in montažo oziroma namestitev novega slikovnega fiksnega RTG aparata, znamka in model: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, s pripadajočo opremo za potrebe klasične, urgentne in pljučne diagnostike, ter z vso potrebno dodatno opremo za RTG slikanje stoje medenice in celotnih nog ter hrbtenice, vse s karakteristikami, kot so navedene v tehničnih zahtevah razpisne dokumentacije in v ponudbi dobavitelja.

Dobavitelj s to pogodbo prevzema tudi izvedbo GOI del za dobavo, namestitev in montažo navedene opreme v ustreznem prostoru naročnika skladno s Popisom del – projektno nalogo ter redno vzdrževanje in servisiranje dobavljene opreme za pogarancijsko obdobje 7 let.

Dobavitelj mora pogodbo izpolniti v celoti, kakovostno in pravočasno, v skladu z veljavnimi predpisi, normativi, standardi in pravili stroke ter v skladu s standardom dobrega strokovnjaka.

Dobavljena oprema mora imeti CE certifikat proizvajalca o skladnosti proizvoda s predpisi v EU in evropskimi standardi. Vsi izdelki, ki jih dobavitelj dobavi naročniku, morajo biti novi.

Dobavitelj izjavlja, da mu je poznan predmet pogodbe (podrobneje opredeljen v Tehničnih zahtevah in v Popisu del – projektni nalogi) in vsa spremljajoča tveganja v zvezi z njegovo izvedbo, da je seznanjen z razpisnimi zahtevami oziroma z vso prejeto dokumentacijo, ter so mu jasni in razumljivi pogoji in okoliščine za pravilno dobavo blaga ter izvedbo spremljajočih del oziroma storitev.

* 1. **člen**

**(pogodbena cena)**

Pogodbena cena za predmet naročila iz prejšnjega člena pogodbe znaša:

|  |  |  |  |  |  |
| --- | --- | --- | --- | --- | --- |
| Št. | Postavka | Enota mere | Kol. | Cena na enoto mere | Cena postavke brez DDV |
| 1. | Slikovni fiksni RTG aparat z vso potrebno dodatno opremo | kpl | 1 |  |  |
| 2. | Preventivno pogarancijsko vzdrževanje | leto | 7 |  |  |
| 3. | GOI dela za dobavo, namestitev in montažo opreme | kpl | 1 |  |  |

Nta merekoličina 00).

očil//ika nja

|  |  |
| --- | --- |
| Skupna pogodbena cena brez DDV | EUR |
| DDV \_\_\_\_\_\_ % | EUR |
| Skupna pogodbena cena z DDV | EUR |

Naročnik se ne zavezuje naročiti ocenjenih pogodbenih količin vzdrževanja ter ni odškodninsko ali kakorkoli drugače odgovoren zaradi morebitnega nedoseganja pogodbene vrednosti, kot posledice manjših potreb naročnika od okvirno predvidenih.

Cene vzdrževanja se v prvem letu trajanja pogodbe ne smejo spremeniti. Katera koli pogodbena stranka lahko po preteku enega leta od sklenitve pogodbe drugo pogodbeno stranko z obrazloženim dopisom seznani z morebitnimi potrebovanimi spremembami navedenih cen, upoštevaje indeks cen bolnišničnih storitev (št. indeksa: 06.3.0.0), ki ga uradno objavlja Statistični urad Republike Slovenije (v nadaljevanju: indeks). V takem primeru se lahko v skladu s Pravilnikom o načinih valorizacije denarnih obveznosti, ki jih v večletnih pogodbah sklepajo pravne osebe javnega sektorja (Uradni list RS, št. 1/04), izvede valorizacija pogodbenih cen. Cena se lahko valorizira šele, ko se indeks zviša oziroma zniža za 4%. Povišanje oziroma znižanje cene lahko znaša največ 80% povišanja oziroma znižanja indeksa. Vsa nadaljnja povišanja oziroma znižanja cene se lahko izvedejo, ko kumulativno povečanje oziroma znižanje indeksa ponovno preseže 4% vrednosti od zadnjega povišanja oziroma znižanja denarnih obveznosti. V kolikor je sprememba indeksa izkazana in jo potrdi druga stranka, pogodbeni stranki spremembo cene uredita z aneksom k tej pogodbi.

Pogodbena cena zajema vse popuste in stroške (stroške dela, potrošnega materiala, potrebovanih strojev in opreme, zavarovanj, pridobitve listin in dokumentacije, dobave blaga, špediterske, prevozne, carinske, organizacijske, manipulativne ter vse morebitne druge stroške, ki so neposredno ali posredno povezani z izpolnitvijo pogodbe). Pogodbena cena za dobavo opreme vključuje transport dobav DDP (Incoterms 2020) na sedež naročnika razloženo, ter vključuje tudi montažo, »zagon v živo« in šolanje naročnikovih uporabnikov. Naročnik dobavitelju ne bo priznal nobenih stroškov, ki niso zajeti v pogodbeni ceni.

V kolikor pride po sklenitvi pogodbe do spremembe veljavne zakonodaje, ki vpliva na izvajanje predmeta pogodbe, dobavitelj ni upravičen do zvišanja pogodbene cene, temveč mora svoje obveznosti izpolniti po pogodbenimi ceni, skladno z veljavnimi predpisi, razen, kolikor bi se s spremembo zakonodaje spremenila višina davka na dodano vrednost.

* 1. **člen**

**(način obračunavanja in plačila)**

Dobavljeno blago in izvedena spremljevalna dela oziroma storitve po tej pogodbi bo dobavitelj obračunal z izstavitvijo računov, ki jih bo naročniku dostavil v elektronski obliki (e-račun).

Naročnik bo poravnaval svoje obveznosti do dobavitelja po tej pogodbi na podlagi pravilno izstavljenih računov. Dobavitelj izstavi račun za dobavo in montažo oziroma namestitev medicinske opreme ter izvedena GOI dela v roku 8 dni po uspešno opravljenem prevzemu. Dobavitelj izstavi račun za storitve vzdrževanja na podlagi dejanskih količin opravljenih storitev ter cen na enoto mere teh storitev. Dobavitelj izstavi naročniku račun do 8. dne v mesecu, za storitve, opravljene v preteklem mesecu.

Naročnik plača nesporni del pravilno izstavljenega računa v roku 30 dni od dneva njegovega prejema, v kolikor veljavni predpisi ne določajo drugače. Če zadnji dan roka za plačilo sovpada z dnem, ko se po zakonu ne dela, se kot zadnji dan roka šteje naslednji delavnik. Kot dan plačila oziroma izpolnitve naročnikove obveznosti do dobavitelja se šteje dan, ko naročnik poda nalog za plačilo organizaciji, pri kateri ima svoj transakcijski račun.

Če naročnik zapadlega zneska po potrjenem računu ne plača pravočasno, je dobavitelj upravičen do zakonskih zamudnih obresti.

* 1. **člen**

**(rok izpolnitve)**

Dobavitelj se obvezuje, da bo z izpolnjevanjem pogodbe pričel takoj po njeni sklenitvi tako, da bo opremo iz 2. člena pogodbe dobavil, izvedel GOI dela, ustrezno montiral oziroma namestil in zavedel »zagon v živo« v roku 10 tednov od sklenitve te pogodbe, nadalje pa bo skladno s priporočili izvajalca oziroma posameznimi naročili naročnika izvajal vzdrževanje opreme.

Pogodbeni stranki ugotavljata, da je ta pogodba sklenjena v okoliščinah širjenja virusa SARS-CoV-2, skladno s čimer kakršni koli razlogi, ki bi izhajali iz navedene okoliščine, razen ukrepov oblasti, niso nepredvidljivi, in ne morejo predstavljati utemeljenega razloga za neizpolnitev oziroma nepravočasno izpolnitev pogodbenih obveznosti. Enako velja tudi za težave v dobavnih verigah z materiali oziroma sestavnimi deli opreme.

* 1. **člen**

**(obveznosti dobavitelja)**

Obveznosti dobavitelja po tej pogodbi so:

* + svoje obveznosti izpolniti vestno, pošteno in kakovostno, brez napak in zamud, skladno z določili pogodbe ter v skladu z veljavnimi predpisi, normativi, standardi in pravili stroke;
	+ izvajati pogodbene obveznosti le z zdravim delovnim osebjem, ki mora v celoti spoštovati ukrepe za preprečevanje širjenja nalezljivih bolezni, določene z veljavnimi predpisi in s strani naročnika;
	+ zagotoviti vse tehnične, materialne in kadrovske vire, ki so potrebni za izpolnitev pogodbe;
	+ sodelovati z naročnikom ter po potrebi z organi in tretjimi osebami s ciljem, da prevzete obveznosti izpolni kakovostno, pravočasno in brez napak;
	+ sproti popravljati in dopolnjevati način izpolnjevanja pogodbe, v kolikor naročnik ugotovi oziroma se izkaže, da je dobaviteljev način izpolnjevanja pogodbe pomanjkljiv ali nepravilen;
	+ zaradi sprostitve opreme za izvedbo storitev vzdrževanja svoj prihod predhodno najaviti naročniku dovolj vnaprej;
	+ varovati interese naročnika, ga sproti obveščati o vseh okoliščinah, ki bi lahko vplivale na izpolnitev pogodbenih obveznosti, ter mu na zahtevo dajati pojasnila glede izpolnjevanja pogodbe.
	1. **člen**

**(obveznosti naročnika)**

Obveznosti naročnika po tej pogodbi so:

* + dobavitelju podati pojasnila in informacije, s katerimi razpolaga in so potrebne za uspešno izpolnitev pogodbe;
	+ pravočasno obveščati dobavitelja o vseh spremembah in novo nastalih okoliščinah, ki bi lahko imele vpliv na izpolnitev njegovih obveznosti;
	+ tolmačiti dobavitelju vse morebitne nejasnosti v obsegu in vsebini pogodbenih del oziroma storitev;
	+ prevzeti ustrezno dobavljeno naročeno opremo;
	+ v obdobju vzdrževanja prostor, v katerem se nahaja oprema, redno vzdrževati za zagotovitev ustrezne higiene ter klimatskih, električnih in ostalih pogojev, ki so določeni s tehnično dokumentacijo proizvajalca;
	+ dobavitelju plačati izpolnitev njegovih obveznosti skladno s to pogodbo.
	1. **člen**

**(podizvajalci)**

Dobavitelj bo to pogodbo izpolnil z naslednjimi podizvajalci:

* + \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru, da je kateri od podizvajalcev zahteval neposredna plačila, dobavitelj pooblašča naročnika, da na podlagi potrjenih računov oziroma situacij s strani dobavitelja neposredno plačuje podizvajalcu. Dobavitelj mora svojemu računu oziroma situaciji priložiti račun oziroma situacijo podizvajalca, ki ga je predhodno potrdil, ter natančno specifikacijo prejemnikov plačil.

Če podizvajalec neposrednega plačila ni zahteval, mora dobavitelj naročniku najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo za izpolnitev svojih obveznosti, neposredno povezanih s predmetom te pogodbe.

Dobavitelj mora med izvajanjem pogodbe naročnika obvestiti o morebitnih spremembah informacij o podizvajalcih in mu poslati informacije o novih podizvajalcih, ki jih namerava naknadno vključiti v izvajanje pogodbe, in sicer najkasneje v petih dneh po spremembi (tj. v petih dneh po sklenitvi pogodbe s podizvajalcem, a pred pričetkom izvajanja del s strani podizvajalca).

Vsak podizvajalec, ki bo nominiran naknadno, po sklenitvi te pogodbe, mora izkazovati odsotnost obstoja razlogov za izključitev. V primeru nominacije novega podizvajalca namesto prejšnjega, mora novi podizvajalec izkazovati tudi izpolnjevanje tistih pogojev za priznanje sposobnosti. Dobavitelj mora za podizvajalce, ki jih namerava v izpolnitev javnega naročila vključiti po sklenitvi pogodbe, predložiti dokazila o neobstoju razlogov za izključitev ob predlogu za nominacijo, pred pričetkom izvajanja del s strani novega podizvajalca. Noben naknadno angažiran podizvajalec, ki ni bil priglašen že ob oddaji ponudbe, ne sme pričeti z izvedbo del, dokler naročnik ne odobri njegovega angažiranja. Naročnik bo podizvajalca potrdil, ko bo preveril izpolnjevanje neobstoja vseh razlogov za izključitev in, v kolikor bo to primerno, pogojev.

Dobavitelj mora za novo angažirane podizvajalce predložiti obrazec ESPD, obrazec »Podizvajalci« in, v kolikor je to relevantno, obrazec »Izjava podizvajalca o neposrednih plačilih«. Zaradi hitrejše obravnave predloga za nominacijo podizvajalca lahko dobavitelj poleg navedenih obrazcev predloži tudi dokazila o neobstoju razlogov za izključitev ter, če je relevantno, o izpolnjevanju pogojev.

Naročnik bo zavrnil naknadno nominiranega podizvajalca:

* če zanj obstajajo razlogi za izključitev, kot so navedeni v točki 8.2 razpisne dokumentacije za predmetno javno naročilo, skladno s katero je bila sklenjena ta pogodba, ter zahteval zamenjavo predlaganega podizvajalca (oziroma prevzem dela naročila zavrnjenega podizvajalca s strani dobavitelja),
* če bi to lahko vplivalo na nemoteno izvajanje ali dokončanje del,
* če novi podizvajalec ne izpolnjuje pogojev za oddajo javnega naročila vsaj v enaki meri, kot jih je izpolnjeval podizvajalec, namesto katerega želi dobavitelj nominirati novega podizvajalca.

Če naročnik ugotovi, da dela izvaja podizvajalec, ki ga dobavitelj ni nominiral v svoji ponudbi in za njegovo nominacijo tudi ni pridobil naknadnega soglasja naročnika, ima naročnik pravico odstopiti od te pogodbe. Naročnik si pridržuje pravico, da med izvajanjem pogodbe kadarkoli preveri, delavci katerega gospodarskega subjekta izpolnjujejo predmet naročila.

Dobavitelj v razmerju do naročnika v celoti odgovarja za izvedbo naročila, tudi če naročilo izvede s podizvajalci.

* 1. **člen**

**(zavarovanje za dobro izvedbo pogodbenih obveznosti in za odpravo napak v garancijskem roku)**

Dobavitelj mora skupaj s podpisom te pogodbe naročniku predložiti tri originalne podpisane in žigosane bianko menice za dobro izvedbo pogodbenih obveznosti in za odpravo napak v garancijskem roku, v papirni obliki. Pogodbeni stranki ugotavljata, da je dobavitelj naročniku že predložil menično izjavo za dobro izvedbo pogodbenih obveznosti in za odpravo napak v garancijskem roku, s katero je naročnika za primer izpolnitve katere od spodaj navedenih okoliščin pooblastil za izpolnitev vsake od bianko menic.

Če se med trajanjem pogodbe skladno s 95. členom ZJN-3 spremeni dobavni rok, garancijski rok ali vrednost predmeta pogodbe, mora dobavitelj temu ustrezno spremeniti, podaljšati oziroma nadomestiti menično izjavo. Vsakič, ko naročnik unovči oziroma predloži v unovčitev bianko menico, mu mora dobavitelj brez nepotrebnega odlašanja predložiti novo bianko menico v nadaljnje zavarovanje dobre izvedbe pogodbenih obveznosti oziroma odprave napak v garancijskem roku.

Finančno zavarovanje lahko v delu, ki se nanaša na dobro izvedbo pogodbenih obveznosti, naročnik izpolni in unovči do konca veljavnosti te pogodbe plus 30 dni, če:

* dobavitelj ne prične izpolnjevati svojih pogodbenih obveznosti v roku in v skladu z določili pogodbe,
* dobavitelj preneha izpolnjevati svoje pogodbene obveznosti v skladu z določili pogodbe,
* dobavitelj svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* dobavitelj naročniku povzroči škodo, ki je ne povrne v roku 8 dni po pozivu naročnika,
* dobavitelj naročniku poda zavajajoče ali lažne izjave, podatke oziroma dokumente,
* dobavitelj v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila,
* dobavitelj naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe dobavnega roka ali vrednosti predmeta naročila.

Finančno zavarovanje za dobro izvedbo pogodbenih obveznosti lahko v delu, ki se nanaša na dobro izvedbo pogodbenih obveznosti, naročnik izpolni in unovči tudi, če naročnik odstopi od pogodbe iz drugega utemeljenega razloga, ki izvira iz sfere dobavitelja ali, če dobavitelj odstopi od pogodbe brez utemeljenega razloga, ki bi izviral iz sfere naročnika.

Finančno zavarovanje lahko v delu, ki se nanaša na odpravo napak v garancijskem roku, naročnik izpolni in unovči do poteka garancijskega roka po tej pogodbi, če:

* dobavitelj v garancijskem obdobju ne odpravi v celoti, ustrezno in v določenih rokih vseh notificiranih napak,
* izvedeni predmet naročila nima lastnosti, značilnosti, kakovosti ali certifikacij, h katerim se je zavezal ponudnik oziroma dobavitelj, ali ki bi jih moral imeti skladno s svojo naravo,
* dobavitelj naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe garancijskega roka.
	1. **člen**

**(pregled in prevzem opreme)**

Prevzem oziroma dobava opreme iz 2. člena pogodbe se opravi na sedežu naročnika. Dobavitelj je dolžan o nameravani dobavi naročnika obvestiti vsaj tri delovne dni vnaprej. Dobavljena oprema mora biti tovarniško zapečatena. Prevzem se opravi s prevzemnim (primopredajnim) zapisnikom, ki ga podpišeta odgovorna predstavnika naročnika in dobavitelja po ustrezni dobavi in montaži oziroma namestitvi ter »zagonu v živo« aparata iz 2. člena pogodbe in pripadajoče opreme. Aparat s pripadajočo opremo se dobavi in montira oziroma namesti v prostor, v katerem je dobavitelj predhodno ustrezno izvedel vsa zahtevana GOI dela skladno s Popisom del – projektno nalogo, ki je priloga in sestani del te pogodbe. V primopredajnem zapisniku se navede datum in uro izročitve oziroma podpisa zapisnika. Odgovorni predstavnik naročnika podpiše prevzemni zapisnik ob ugotovitvi, da dobavljena oprema nima očitnih napak, je nepoškodovana, opremljena z obvezno opremo, ustrezno montirana in preizkušena ter da so ustrezno izvedena vsa GOI dela. Prevzemni zapisnik je obvezna priloga k računu dobavitelja.

Ob dobavi naročnik izvedena GOI dela in opremo pregleda in morebitne očitne napake graja nemudoma, skrite napake pa skladno z veljavnimi predpisi. Morebitne ugotovljene napake je dolžan dobavitelj odpraviti v sorazmernem roku, ki ga določi naročnik, upoštevajoč pomen napak za uporabo prostora oziroma dobavljene opreme ter zahtevnost aktivnosti, potrebnih za odpravo napak. V primeru nemožnosti odprave napak na opremi je dolžan dobavitelj zagotoviti novo opremo, ki bo skladna z razpisnimi zahtevami in dobaviteljevo ponudbeno dokumentacijo. Če dobavitelj ne odpravi napak (oziroma ne zamenja neustrezne opreme) v postavljenem roku, jih je upravičen odpraviti naročnik na stroške dobavitelja, s pribitkom 5% za kritje naročnikovih manipulativnih stroškov, in/ali odstopiti od pogodbe. Dobavitelj naročniku v vsakem primeru odgovarja za nastalo škodo zaradi napak oziroma zamud pri dobavi.

Dobavitelj mora pred primopredajo oziroma v okviru primopredaje predati naročniku naslednjo dokumentacijo:

* Navodila za uporabo in čiščenje ter o načinu preizkušanja in vzdrževanja v slovenskem jeziku (navodila morajo biti dostavljena pred šolanjem naročnikovih uporabnikov);
* Originalna navodila za uporabo v angleškem jeziku (»User manual«);
* Kompletno tehnično dokumentacijo oziroma tehnični opis v angleškem ali slovenskem jeziku (»Service manual«). Dokumentacija mora biti v pisni in računalniški obliki. Vsebuje na primer podatke o montaži, priključitvi, delovanju, uporabi in vzdrževanju, navodila o odpravi motenj in okvar, servisnih in verifikacij, risbe in sheme, opozorila na nevarnosti pri uporabi in načine za njihovo odpravo, opozorila na nevarne lastnosti opreme, navodila za hrambo, podatke in skice rezervnih delov ipd;
* CE certifikat skladno z veljavnimi predpisi v RS in EU. Nalepka s CE označbo naj bo po možnosti pritrjena tudi na opremo.
* Zapisnik o funkcionalnem preizkusu in instalacijsko poročilo;
* Garancijske izjave z dnevom začetka garancije;
* Dokazilo o zanesljivosti objekta (vključno z dokazilom o brezhibni izvedbi zaščite pred sevanjem za prostore, v katerih so se izvajala GOI dela).

Dobavitelj mora v okviru pogodbene cene ob dobavi ali v drugem terminu v roku 60 dni po dobavi, ki ga sporazumno dogovorita pogodbeni stranki, na sedežu naročnika izvesti primeren program šolanja za uporabnike naročnika (timske sestre, zdrav. tehnike, zdravnike itd., pri čemer število posameznih udeležencev določi naročnik) za rokovanje z dobavljeno opremo in natančne tehnične nastavitve aparata za specifična področja po želji uporabnika. Izobraževanje traja v dogovoru z naročnikom 3 do 5 delovnih dni.

Dobavitelj se zavezuje v roku 3-eh mesecev po opravljeni montaži in »zagonu v živo« na lastne stroške tudi organizirati za 3 strokovnjake iz tehničnih služb naročnika kompletno tehniško šolanje za osnovni obseg vzdrževanja »first line service« (testiranje aparata, odkrivanje vzrokov nepravilnega delovanja aparata), ki bo v pomoč pooblaščenemu serviserju pri diagnosticiranju napak, odpravi motenj in manjših okvar za dobavljeno opremo. Šolanje se izvede na sedežu naročnika. Naročnikovi strokovnjaki morajo pridobiti potrdilo o šolanju in vso potrebno literaturo za osnovni obseg vzdrževanja »first line service«.

Kot datum dobave šteje dan, ko je izvedena dobava opreme (vključno z montažo oziroma namestitvijo in »zagonom v živo« v prostor, vezano na katerega je dobavitelj predhodno ustrezno izvedel vsa zahtevana GOI dela) in so opravljene vse morebitne pomanjkljivosti, ugotovljene s strani naročnika, kar naročnik potrdi s prevzemnim zapisnikom. Z dnem prevzema opreme prične teči garancijsko obdobje za opremo.

* 1. **člen**

**(garancija)**

Dobavitelj odgovarja za kakovost dobavljene opreme in za njeno strokovno in funkcionalno pravilnost ter daje garancijo za njeno kakovostno in pravilno delovanje za obdobje 24 mesecev od opravljenega zapisniškega prevzema opreme.

V garancijskem roku dobavitelj skrbi za brezhibno delovanje opreme in skladno s tem zagotavlja brezplačno preventivno in garancijsko vzdrževanje in servisiranje opreme v skladu z zahtevami proizvajalca.

Vsi transportni in drugi stroški v zvezi s popravili v času garancijskega roka (potni stroški, porabljen čas, nadomestni deli, drug material ipd.) bremenijo dobavitelja. Morebitni stroški rednega vzdrževanja v času garancije bremenijo dobavitelja.

Dobavitelj sporoči naročniku najkasneje ob dobavi kontaktne podatke za prijavo napak oziroma naročanje servisnih storitev. Servisna služba mora biti organizirana tako, da omogoča zahtevani čas odprave napake. Ne glede na to, ali dobavitelj zagotavlja vzdrževanje in servisiranje iz tujine, komunikacija z naročnikom poteka izključno v slovenskem jeziku.

Odzivni čas za odpravo napak, pomanjkljivosti ali okvar opreme je najdalj 4 ure od sprejema sporočila o okvari. Dobavitelj mora zagotavljati odpravo napak, pomanjkljivosti oziroma okvar v največ 3 delovnih dneh od prijave napake, ter zagotavljati dobavo originalnih nadomestnih delov in njihovo vgraditev v roku 14 dni od prijave napake. V kolikor napaka na opremi ni odpravljena oziroma dobavitelj ne zagotovi nadomestnega dela v navedenem času, mora dobavitelj v navedenih rokih na lastne stroške priskrbeti vsaj enakovredno nadomestno opremo, dokler napaka ni odpravljena.

V primeru, da dobavitelj v garancijskem roku najmanj trikrat krši obveznosti oziroma roke, navedene v prejšnjem odstavku, mora na poziv naročnika (pri čemer ni potreben predhoden opomin s strani naročnika pred pozivom) brez nepotrebnega odlašanja na lastne stroške zamenjati dobavljen RTG aparat s pripadajočo opremo z novim, enakovrednim, brezhibno delujočim RTG aparatom s pripadajočo opremo.

* 1. **člen**

**(vzdrževanje opreme)**

Dobavitelj bo za obdobje 7 let od poteka garancijskega roka za opremo zagotavljal pooblaščeno servisno službo, preko katere bo izvajal servisne preglede in popravila skladno z navodili proizvajalca, oziroma na poziv naročnika v najkrajšem možnem času ter popravila opreme izven garancijskega roka.

Proizvajalec predpisuje servisni pregled, ki se izvaja \_\_\_\_\_\_\_\_\_-krat letno, kar znaša v 7 letih skupaj \_\_\_\_\_\_\_\_\_ servisnih pregledov, v kolikor proizvajalec ne predpiše drugače. Pogodbena cena vzdrževanja se razdeli tako, da dobavitelj za vsak servisni pregled obračuna enak sorazmerni znesek skupne cene vzdrževanja za obdobje 7 let. Servisni pregledi znotraj garancijskega obdobja so všteti v ceno opreme (tj. se ne zaračunajo). V ceni vzdrževanja so vključeni material (razen potrošnega materiala), delo in potni stroški.

Storitve dobavitelja pri izvajanju servisnega pregleda obsegajo:

* pregled dejanskega stanja,
* zamenjava predpisanih delov (v kolikor to proizvajalec zahteva oziroma priporoča) in preverjanje ustreznosti po kontrolnem listu,
* izjava o ustreznosti predpisanim normativom.

V primeru okvar opreme zunaj garancijske dobe dobavitelj naročniku zagotavlja popravilo opreme, vključno z zamenjavo nadomestnih delov. Cena delovne ure popravil v pogarancijski dobi znaša \_\_\_\_\_\_\_\_\_\_ EUR brez DDV, stroški enkratnega obiska pri naročniku pa \_\_\_\_\_\_\_\_\_\_ EUR brez DDV. Nadomestni deli se obračunajo skladno s cenikom dobavitelja, ki ne sme presegati tržnih cen. V primeru, da vrednost posameznega popravila opreme presega 1/3 vrednosti nove opreme, mora dobavitelj za popravilo predhodno pridobiti soglasje naročnika.

Dobavitelj bo popravila izvajal na sedežu naročnika. V izjemnih primerih, ko popravilo opreme ne bi bilo možno na sedežu naročnika, naročnik na lastne stroške poskrbi za prevoz opreme v pooblaščeni servis dobavitelja in iz njega.

Dobavitelj bo izvajal storitve po tem členu po naročilu odgovorne osebe naročnika ali njenega namestnika praviloma ob delavnikih med 8 in 16 uro, v nujnih primerih pa tudi izven. O nujni odpravi napak odloča odgovorna oseba naročnika ali njen namestnik. Odzivni čas in rok za popravilo opreme (odpravo napak) oziroma dobavo nadomestnega materiala sta enaka, kot sta določena v petem odstavku prejšnjega člena. V kolikor napaka na opremi ni odpravljena oziroma dobavitelj ne zagotovi nadomestnega dela v navedenem času, mora dobavitelj v navedenih rokih na lastne stroške priskrbeti vsaj enakovredno nadomestno opremo, dokler napaka ni odpravljena.

Dobavitelj posreduje naročniku po končanem delu poročilo o opravljenem delu, v katerem je specificiran porabljen material in porabljen delovni čas. Poročilo o opravljenem servisnem pregledu oziroma popravilu, ki ga potrdita odgovorni osebi dobavitelja in naročnika (oziroma morebitni njuni namestniki), je obvezna priloga k računu dobavitelja.

Pri vzdrževanju oziroma popravilih lahko dobavitelj dele dobavljene opreme zamenja oziroma nadomesti samo z originalnimi nadomestnimi deli. Dobavitelj je dolžan originalne nadomestne dele zagotavljati najmanj 9 let od dobave.

* 1. **člen**

**(predstavnika pogodbenih strank)**

Pogodbeni stranki imenujeta svoje predstavnike z namenom zagotoviti jasne in dostopne kanale komunikacije, sodelovanja, dajanja informacij in tekočega usklajevanja pri izvrševanju pogodbe.

Odgovorni predstavnik naročnika po tej pogodbi je Beno Repe, dr. med., spec. radiologije.

Odgovorni predstavnik dobavitelja po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni stranki zagotovita, da sta njuna predstavnika pooblaščena, da zanju podajata izjave volje v zvezi z izvrševanjem te pogodbe. V kolikor glede določenega vprašanja predstavnik stranke ni pooblaščen za dajanje izjav volje, mora to vnaprej posebej sporočiti nasprotni stranki. Morebitno zamenjavo odgovornega predstavnika lahko pogodbena stranka opravi samo s pisnim sporočilom nasprotni stranki.

* 1. **člen**

**(odstop od pogodbe)**

Naročnik lahko odstopi od te pogodbe z odpovednim rokom 8 dni v primerih, opredeljenih v tretjem odstavku 9. člena pogodbe ali če dobavitelj drugače huje krši določila te pogodbe.

Naročnik lahko brez kakršnih koli obveznosti do dobavitelja odstopi od te pogodbe z odpovednim rokom 8 dni tudi v primeru, da za naročilo nima več zagotovljenih oziroma pripravljenih sredstev.

Izvajalec lahko odstopi od te pogodbe z odpovednim rokom 8 dni v primeru, ko naročnik zamuja s plačilom pravilno izstavljenega in prejetega računa, ki ga ni grajal, oziroma nespornega dela takega računa, več kot 90 dni, pri čemer je izvajalec naročnika opomnil na njegove obveznosti po takem računu.

Odstop od pogodbe mora biti nasprotni stranki sporočen v pisni obliki. Obvestilo o odstopu od pogodbe mora vsebovati obrazložitev okoliščin, ki predstavljajo razlog za odstop, ter navedbo datuma, od katerega odstop učinkuje.

Pogodba lahko v primeru, da ne ustreza več pričakovanjem pogodbenih strank, preneha veljati tudi na podlagi sporazuma strank, s katerim stranki dogovorita podrobnosti glede prenehanja njunega pogodbenega razmerja.

* 1. **člen**

**(pogodbena kazen)**

Če dobavitelj zamuja z izpolnitvijo svojih pogodbenih obveznosti, tako da zamudi rok za izpolnitev katere koli obveznosti po tej pogodbi (vključno z obveznostmi vzdrževanja, servisiranja, odprave napak in zagotovitve nadomestnih delov) iz razloga, ki ne izvira iz sfere naročnika, mu lahko naročnik zaračuna pogodbeno kazen v višini 6 promilov (6‰) celotne pogodbene vrednosti (brez DDV) za vsak dan zamude, vendar ne več, kot 15% celotne pogodbene vrednosti (brez DDV) za vsako posamezno kršitev.

Pogodbeni stranki se strinjata, da v primeru dobaviteljeve zamude z izpolnitvijo naročniku ob sprejemu izpolnitve ni treba posebej obvestiti dobavitelja o pridržanju pravice do obračuna pogodbene kazni, temveč lahko pogodbeno kazen izvajalcu zaračuna v skladu z določili te pogodbe na podlagi vsake zamude brez obvestila.

Če dobavitelj svojih obveznosti po tej pogodbi (vključno z obveznostmi vzdrževanja, servisiranja, odprave napak in zagotovitve nadomestnih delov) ne izpolni (pri čemer ne gre za izpolnitev z zamudo) ali jih izpolni z napako, ki je na poziv naročnika ne odpravi v celoti in v postavljenem roku, mu lahko naročnik zaračuna pogodbeno kazen v višini 15% celotne pogodbene vrednosti (brez DDV) za vsako posamezno kršitev.

Obveznost plačila pogodbene kazni ni pogojena z nastankom škode naročniku. V kolikor nastane naročniku škoda, lahko naročnik njeno povrnitev uveljavlja po splošnih pravilih odškodninske odgovornosti.

Naročnik iz naslova pogodbene kazni izstavi dobavitelju račun, ki ga mora dobavitelj plačati v roku 8 (osmih) dni od prejema. Dobavitelj se strinja, da lahko naročnik terjatev iz naslova zaračunane pogodbe kazni pobota z morebitnimi finančnimi obveznostmi naročnika do dobavitelja po tej pogodbi.

* 1. **člen**

**(socialna klavzula)**

Ta pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani dobavitelja ali njegovega podizvajalca, ali če se naročnik seznani z dejstvom, da je pristojni državni organ pri dobavitelju ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu dobavitelj ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

* 1. **člen**

**(protikorupcijska klavzula)**

Pogodba, pri kateri kdo v imenu ali na račun dobavitelja, predstavniku ali posredniku naročnika obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, dobavitelju ali njegovemu predstavniku, zastopniku ali posredniku, je nična.

* 1. **člen**

**(varstvo osebnih podatkov)**

Pogodbeni stranki se zavezujeta, da bosta morebitne osebne podatke varovali in obdelovali v skladu z določili Zakona o varstvu osebnih podatkov (Uradni list RS, št. 94/07) in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov; UL L 119, 4.5.2016), vključno s 3. točko 28. člena Splošne uredbe o varstvu podatkov. Pogodbeni stranki bosta za ureditev pogodbene obdelave osebnih podatkov po potrebi sklenili posebno pogodbo.

* 1. **člen**

 **(varstvo zaupnih podatkov)**

Pogodbeni stranki sta sporazumni, da vsi podatki, do katerih bi prišli z izvedbo te pogodbe, predstavljajo poslovno skrivnost in se zavezujeta, da bosta vse podatke skrbno varovali in jih uporabljali izključno v zvezi z izvedbo te pogodbe. Navedeno vključuje morebitne zdravstvene in ostale podatke o bolnikih, s katerimi se lahko dobavitelj seznani pri opravljanju storitev po tej pogodbi.

Dobavitelj je dolžan obvestiti svoje delavce, da lahko pri svojem delu pridejo v stik z zaupnimi podatki, pri delu z njimi pa morajo ti ravnati z največjo mero skrbnosti.

Dobavitelj mora naročnika takoj obvestiti o vsakem disciplinskem ali drugem postopku zaradi kršitev delovnih obveznosti, ki ga je zoper svojega delavca sprožil v zvezi z izvajanjem dobav oziroma storitev iz pogodbe. Dobavitelj je dolžan na zahtevo naročnika nadomestiti delavca, če slednji izkaže, da je delavec ravnal ali poskušal ravnati v nasprotju z določbami pogodbe.

Za dobavitelja, ki opravlja za naročnika pogodbene obveznosti, velja glede teh obveznosti enako strog način varovanja podatkov, kot ga izvaja naročnik.

Obveznost varovanja podatkov se nanaša tako na čas izvrševanja pogodbe, kot tudi za čas po tem. V primeru kršitve določb o varovanju poslovne skrivnosti, je dobavitelj naročniku odškodninsko odgovoren za vso posredno in neposredno škodo.

* 1. **člen**

**(končne določbe)**

Stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.

Pogodba je sklenjena z dnem podpisa obeh pogodbenih strank, veljati pa začne, ko dobavitelj predloži naročniku finančno zavarovanje za dobro izvedbo pogodbenih obveznosti in za odpravo napak v garancijskem roku. Pogodba je sklenjena do konca obdobja vzdrževanje opreme, ki je predmet te pogodbe.

Naročnik in dobavitelj se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta pogodba je sestavljena v dveh enakih izvodih, od katerih prejme vsaka pogodbena stranka po en izvod. Kakršnekoli spremembe ali dopolnitve pogodbe so možne le s soglasjem pogodbenih strank in v pisni obliki.

Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NAROČNIK DOBAVITELJ**

SB Nova Gorica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dimitrij Klančič, dr. med., direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_